પ્રશાંત દયાળ (મેરાન્યૂઝ): કેટલીક સારી બાબતોની શરૂઆત કોઈ પણ આયોજન વગર અકસ્માતે સહજ રીતે થઈ જાય તેવું જ કઈક મેરા ન્યૂઝ સાથે થયું આમ તો મીડિયા જગતની આંતરિક બાબતો બહુ ઓછી સામાન્ય માણસ સુધી પહોંચતી હોય છે પણ અમારો પ્રયાસ રહ્યો છે કે શકય એટલી પારદર્શીકતા આપણે આપણી સાથે પણ રાખીએ, આજે મેરા ન્યૂઝ ત્રણ વર્ષ પુરા કરી ચોથા વર્ષમાં પ્રવેશ કરી રહ્યું છે ત્રણ વર્ષની સફરમાં અમારી સાથે અનેક નામી અનામી સાથીઓ અને વાંચકો જોડાયેલા છે, જેમણે અમારી સફરને મુશ્કેલ સ્થિતિમાં પણ આસાન બનાવી છે પણ હવે કઈ રીતે મેરા ન્યૂઝનો જન્મ થયો તેની શરૂઆતથી વાત માંડીએ. . . 2016નું વર્ષ હતું હું પોતે પણ વિકટ પરિસ્થિતિમાંથી પસાર થઈ રહ્યો હતો.